
AUTOMATINIS KRŪTINĖS LĄSTOS PASPAUDĖJAS

TECHNINIAI REIKALAVIMAI

I. Bendrieji reikalavimai 

1. Tiekėjo siūlomų prekių kokybė turi atitikti Europos Sąjungos ar tarptautinių standartų reikalavimus. Kartu su prekėmis pateikiami CE sertifikatai (CE ženklas ir notifikuotos įstaigos identifikacinis numeris) arba jam lygiaverčiai dokumentai, jei prekė privalo būti sertifikuojama notifikuojančios institucijos, arba EB atitikties deklaracija (tinkamai patvirtintos kopijos ir jų vertimai į lietuvių kalbą).
2. Apibūdinant pirkimo objektą, techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai turi būti suprantami su žodžiais „arba lygiavertis“.
3. Pristatant prekę būtina pateikti medicinos prietaisų naudojimo instrukciją lietuvių ir anglų kalbomis, medicinos prietaiso pasas.
4. Privalomas darbuotojų instruktavimas atvykus į vietą. 
5. Siūlomų prekių techninės charakteristikos turi atitikti techninius reikalavimus. Kartu su pasiūlymų turi būti pateikti dokumentai, įrodantys parduodamos prekės atitikimą kokybės ir techniniams reikalavimams, nurodytiems techninėje specifikacijoje: tiekėjas turi pateikti gamintojo parengtus katalogus ir siūlomų prekių techninių charakteristikų aprašymus (pdf. formatu). Šiuose dokumentuose tiekėjas turi grafiškai nurodyti (t.y. pastebimai pažymėti - spalvotai markiruoti, ir/ar nurodyti rodyklėmis, ir/ar pabraukti) konkrečias katalogų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. Reikalaujama techninės dokumentacijos vietas, kuriose nurodyti techninėje specifikacijoje reikalaujami Prekių parametrai, išversti į lietuvių kalbą (jeigu pateikiama ne lietuvių kalba). Perkančioji organizacija turi teisę reikalauti pateikti katalogų ir techninių aprašų originalus. 
6. Tiekėjas privalo instaliuoti siūlomas prekes bei teikti prekių techninį aptarnavimą arba turi būti sudaręs sutartį su kitu ūkio subjektu, turinčiu teisę atlikti įrangos instaliavimo ir techninės priežiūros darbus. Tiekėjas kartu su prekėmis turės pateikti gamintojo išduotus dokumentus įrangos instaliavimui ir techniniam aptarnavimui vykdyti, serviso inžinierių apmokymo sertifikatus (reikalavimas pagrįstas LR sveikatos apsaugos ministro 2010 m. gegužės 3 d. įsakymu Nr. V-383 patvirtinto „Medicinos priemonių (prietaisų) naudojimo tvarkos aprašo“ 23 punkto nuostatomis (žr. aktuali redakcija)). 
7. Garantijos sąlygos: Garantiniame laikotarpyje nemokamai atliekamas tiek aparato remontas, įskaitant remontui atlikti reikalingas detales bei medžiagas, tiek ir techninė priežiūra (gamintojo rekomenduojamu periodiškumu), įskaitant techninei priežiūrai atlikti reikalingas detales ir medžiagas. Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės. 

Pastaba: Technines specifikacijos lentelėje pildant siūlomos įrangos parametrų reikšmes turi būti nurodyta konkreti siūlomo parametro reikšmė, nuorodos „taip“, „atitinka“, ir pan. yra netinkamos.







II. Specialieji reikalavimai


	Eil. Nr.
	Prekių techniniai rodikliai
	Reikalaujamos rodiklių reikšmės
	Siūlomo parametro atitikimas, konkreti parametro reikšmė ir atitikimo patvirtinimas (psl. pasiūlyme, puslapyje pabraukiant kiekvienos pozicijos kiekvieną atitikimą, nurodant pozicijos numerį pagal prašomas specifikacijas)

	
	Gamintojas, modelis
	Nurodyti:
 1. Gamintoją 
 2. Modelį
	

	1
	Veikimo principas
	Krūtinės ląstos kompresija (paspaudimai) su aktyvia dekompresija (pakėlimas)
	

	2
	Dekompresijų atlikimo principas
	Dekompresija atliekama griebtuvu (vakuuminiu) po kiekvienos kompresijos
	

	3
	Kompresijų gylis diapazone
	Ne mažiau kaip 5 cm, bet ne daugiau kaip 6 cm (pagal LR gaivinimo algoritmą)
	

	4
	Kompresijos/dekompresijos ciklas
	50% ± 5%
	

	5
	Kompresijų greičio nustatymo ribos
	Paspaudimų greitis nustatomas pasirinktinai  100, 110 ir 120 k/min +/- 4 k/min (pagal LR gaivinimo algoritmą)
	

	6
	Pagrindiniai reguliuojami parametrai
	a) kompresijos su ventiliavimo pauze 30:2 (30 kompresijų ir 2 įpūtimai);
b) pastovios kompresijos režimai;
c) pauzės režimas.
	

	7
	Ventiliavimo dažnio nustatymai 
	Garsiniai signalas kas 30 paspaudimų ir kas 6 s arba 10 k/min nesinchronizuotam ventiliavimui, kai pacientas yra intubuotas atliekant pastovaus režimo paspaudimus
	

	8
	Paciento stabilizavimas gaivinimo                 ir transportavimo metu
	a) paciento stabilizavimo diržas, prilaikantis gaivinimo sistemą prie paciento;
b) paciento rankų fiksavimo diržai pritvirtinti prie aparato korpuso, saugiam transportavimui
	

	9
	Duomenų saugojimas atmintyje
	Paspaudimų laiko, greičio, trumės, paspaudimų skaičiaus, nutrauktų paspaudimų ilgesnių nei 10s skaičius
	

	10
	Darbinės aplinkos sąlygos ir atsparumas išoriniams veiksniams
	a) temperatūra diapazone 
≥ (0° ± 40°) C;
b) santykinė drėgmė diapazone  ≥ (5% - 98%); 
c) IP ≥ 43.
	

	11
	Saugojimo ir transportavimo krepšys
	Kieto korpuso krepšys skirtas aparato ir jo priedų saugojimui. Lengvai valomas, pagamintas iš polikarbonato.
	

	11
	Akumuliatorių pakroviklis integruotas aparate
	Būtina. Prietaisas pastoviai kraunamas neišimtas iš krepšio, pro krepšyje esančią įkrovimo laido angą.
	

	12
	Akumuliatorių savybės
	a) pakraunamas ličio jonų polimerų arba analogiškas akumuliatorius. 
b) galimybė greitai pakeisti akumuliatorių rankomis, nenaudojant įrankių. 
c) minimalus veikimo laikas 
≥ 40 min.
	

	13
	Akumuliatoriaus indikatorius
	Indikatorius rodantis akumuliatoriaus pakrovimo lygį. Įkrovimo lygį galima matyti pro saugojimo krepšyje esantį skaidrų „langelį“.
	

	14
	Savitikros sistema
	Automatinė patikros sistema (self-test) kiekvieno įjungimo metu patikrina ir informuoja esant gedimui
	

	15
	Garsinė aliarmo sistema
	Informuoja apie ventiliavimo pauzę, per mažą pacientą, sisteminį gedimą, akumuliatoriaus įkrovimo lygį ir akumuliatoriaus išsikrovimą. 
	

	16
	Duomenų perdavimas į kompiuterį bevieliu būdu
	WiFi arba bluetooth duomenų perdavimas į elektroninį paštą sugeneruojant gaivinimo raportą
	

	17
	Prietaiso svoris
	Svoris su baterija (be papildomų diržų ir kitų priedų) ne daugiau 8 kg
	

	18
	Komplektuojami priedai
	1. Gaivinimo sistemos nešiojimo krepšys – 1 vnt.
2. Akumuliatoriai – 2 vnt.
3. Maitinimo  šaltinis 230V.
	

	19
	Garantinis laikotarpis sistemai ir jos dalims
	Ne mažiau 12 mėnesių
	




